ŽIVLJENJE UPODOBLJENO V UMETNOSTI

(9. razred)

**ŠTEVILO UR:**

TEDENSKO: 1

LETNO: 35

**TEMATSKI SKLOPI:**

-spoznavanje družbenega okvirja za nastanek umetnine

-razlikovanje med interesi družbe v različnih obdobjih (zgodovinske, verske okoliščine, umetnikovo osebno raziskovanje, vloga tradicije in posnemanja)

-spoznavanje ciljev, namena in načina umetnostnega izražanja (egipčanska, grška, rimska umetnost, umetnost srednjega veka, renesanse, baroka, rokokoja, umetnost Prešernovega časa, realizem, umetnost okoli leta 1900, umetnost 20. stoletja)

**KRATEK OPIS PREDMETA:**

Temeljni cilj in namen predmeta je, da učenca vpelje v svet umetnostnih spomenikov od davnine do naših dni. V svoji najširši obliki povezuje svet likovno izraženih misli, občutij in spoznanj z drugimi umetniškimi izrazi oziroma predstavlja, kako se je likovni umetnik odzival na svet, v katerem je živel. Gre torej za medpredmetno povezovanje, kjer učenec na podlagi poznanih književnih del, pravljic, legend, zgodovinskih dogodkov, načina življenje ljudi in drugo, spoznava vsebino in pomen upodobljenega in tako prodira v skrivnosti umetnišjega ustvarjanja. Pouk pa pri tem ni naravnan na kopičenje podatkov, temveč na preplet teorije z aktivnimi srečanji umetnostni stvaritev v muzejih, galerijah, zbirkah itd.)

**NAČINI PRIDOBIVANJA OCENE:**

-pisno in ustno ocenjevanje znanja

(poročila o obiskih razstav, krajša seminarska naloga, predstavitev plakata, poročila o novih umetniških odkritjih, predstavitev svojega pogleda na izbrano umetnino, predstavitev zgodovinske skice itd.).

**TRAJANJE**

1 leto

**CILJI, KI JIH ŽELIMO DOSEČI:**

- poznavanje nekaj ključnih spomenikov slovenske in evropske umetnosti;

-seznanitev z različnimi okoliščinami, družbenimi razlogi za nastanek stvaritev;

-navaditi učenca na občutljivost za lepoto in kritično sprejemanje likovnih stvaritev;

-navaditi ga k varovanju in spoštovanju kulturne dediščine;

-učiti ga pristopa k likovni umetnini;

-odkrivati vrednote v umetnostnih spomenikih in jih poskušati razumeti v okviru njihovega obdobja;

-učiti ga razumevanja različnih izraznih načinov v umetnosti;

-spodbujati ga k samostojnemu vrednotenju in doživljanju umetnin.

**OPIS DELA PRI PREDMETU**

-delo v dvojicah

-skupinsko delo

-individualno delo

-razgovor

-razlaga

-projektno delo.

**POVEZAVA S PREDMETI:** domača in tuja književnost, zemljepis, zgodovina, filozofija, sociologija, socialna zgodovina